ད་རེས་འདམ་ཁ་ལོག་ན་ཤིན་ཏུ་སྡུག ། འཇིག་རྟེན་བྱ་བཞག་བྱས་པ་དོན་མེད་བོར། ད་ནི་གཏན་གྱི་འདུན་མ་
བསྒྲུབ་པ་འཐད། འཁོར་བའི་ཆོས་ལ་སྤྲོས་པ་མ་ཆོད་ཅིང་། དཀོན་མཆོག་གསུམ་ལ་བློ་གཏད་མ་བྱས་ན། ད་དུང་
རྟག་ཏུ་འཁོར་བར་འཁྱམས་འགྱུར་བས། ད་ནི་དམ་པའི་ཆོས་ལ་འབུང་བ་འཐད། ཕ་ཡུལ་བདུད་ཀྱི་བཙོན་རར་མ་
ཤེས་ཤིང་། ཉེ་འབྲེལ་བདུད་ཀྱི་ཕོ་ཉར་མ་ཤེས་པར། ཆགས་ཤིང་ཞེན་ན་ངན་འགྲོར་འཕེན་པའི་རྒྱུ། ད་ནས་ཆགས་
སྡང་རྩད་ནས་བཅད་པ་འཐད། མཚན་ལྡན་བླ་མའི་ཞབས་ལ་མ་གཏུགས་ན། ངན་སོང་འཁོར་བའི་སྐྱེ་སྒོ་སུ་ཡིས་
ཆོད། ལུས་སྲོག་ལོངས་སྤྱོད་བླ་མའི་ཕྱོགས་བཏང་ནས། ཁ་ཞེ་མེད་པའི་སྐྱབས་གནས་བཅོལ་བ་འཐད།